CELEX: 32015D0798
Language: et
Date: 2015-05-11 00:00:00
Title: Nõukogu otsus (EL) 2015/798, 11. mai 2015, millega volitatakse Euroopa Komisjoni pidama Euroopa Liidu nimel läbirääkimisi osoonikihi kaitsmise Viini konventsiooni ja osoonikihti kahandavate ainete Montreali protokolli muudatuste üle

22.5.2015   
            
            
               ET
            
            
               Euroopa Liidu Teataja
            
            
               L 127/19
            
         NÕUKOGU OTSUS (EL) 2015/798,
   11. mai 2015,
   millega volitatakse Euroopa Komisjoni pidama Euroopa Liidu nimel läbirääkimisi osoonikihi kaitsmise Viini konventsiooni ja osoonikihti kahandavate ainete Montreali protokolli muudatuste üle
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 192 lõiget 1 ning artikli 218 lõikeid 3 ja 4,
   võttes arvesse Euroopa Komisjoni soovitust
   ning arvestades, et komisjonile tuleks anda volitused pidada liidu nimel läbirääkimisi osoonikihi kaitsmise Viini konventsiooni (1) ja osoonikihti kahandavate ainete Montreali protokolli (2) muudatuste üle,
   ON VASTU VÕTNUD KÄESOLEVA OTSUSE:
   Artikkel 1
   Käesolevaga volitatakse komisjoni pidama konventsiooniosaliste konverentsidel ja protokolliosaliste koosolekutel 2015. ja 2016. aastal liidu nimel läbirääkimisi osoonikihi kaitsmise Viini konventsiooni ja osoonikihti kahandavate ainete Montreali protokolli muudatuste üle liidu pädevusse kuuluvates küsimustes, mille kohta liit on vastu võtnud eeskirjad.
   Artikkel 2
   1.   Kõnealuseid läbirääkimisi juhib komisjon, konsulteerides nõukogu määratud erikomiteega ning lähtudes käesoleva otsuse addendum'is esitatud nõukogu läbirääkimisjuhistest.
   2.   Nõukogu võib nimetatud läbirääkimisjuhiste sisu igal ajal läbi vaadata. Selleks annab komisjon nõukogule pärast iga läbirääkimisvooru aru läbirääkimiste tulemustest ja vajaduse korral kõigist läbirääkimiste käigus esile kerkinud probleemidest.
   Artikkel 3
   Niivõrd, kuivõrd artiklis 1 osutatud muudatuste sisu kuulub liidu ja selle liikmesriikide jagatud pädevusse, peaksid komisjon ja liikmesriigid tegema läbirääkimiste käigus tihedat koostööd, et tagada ühtsus liidu ja selle liikmesriikide esindamisel rahvusvahelisel tasandil.
   Artikkel 4
   Käesolev otsus on adresseeritud komisjonile.
   
      Brüssel, 11. mai 2015
      
         
            Nõukogu nimel
         
         
            eesistuja
         
         J. DŪKLAVS
      
   
   
      (1)  EÜT L 297, 31.10.1988, lk 10.
   
      (2)  EÜT L 297, 31.10.1988, lk 21.